সর্দার বল্লভভাই প্যাটেলের ১৫০ তম জন্মজয়ন্তীতে মেগা ইভেন্ট যোগী রাজ্য

ওয়েবডেস্ক- সর্দার বল্লভভাই প্যাটেলের (sardar vallabhbhai patel) ১৫০ তম জন্মজয়ন্তীতে বড়সড় পদযাত্রার আয়োজন করল উত্তরপ্রদেশ সরকার (Uttar Pradesh Governmnet)। আগামী ৩১ অক্টোবর থেকে শুরু করে আগামী ২৬ নভেম্বর পর্যন্ত এই দীর্ঘ পদযাত্রা চলবে।

এই পদযাত্রার প্রতীকী নাম দেওয়া হয়েছে ‘সর্দার @১৫০ ইউনিট মার্চ’ (‘Sardar @150 Unit March’) । রবিবার সাংবাদিক বৈঠক করে এই পদযাত্রার বিষয়টি তুলে ধরেন মুখ্যমন্ত্রী যোগী আদিত্যনাথ (Chief Minister Yogi Adityanath) । মুখ্যমন্ত্রী জানিয়েছেন, সর্দার বল্লভভাই প্যাটেলের জন্মস্থান গুজরাটের কেভাড়িয়া পর্যন্ত ১৫০ কিলোমিটার পদযাত্রা হবে। এই বিশাল ইভেন্টের জন্য প্রতিটি জেলা থেকে পাঁচ জন করে যুব প্রতিনিধিকে বেছে নেওয়া হচ্ছে। এই পদযাত্রায় পা মেলাবেন দেশের ক্রীড়াবিদ ও শিল্পীরা।

এই পদযাত্রা চারটি মূল কেন্দ্র থেকে শুরু হয়ে জড়ো হবে সর্দার বল্লভভাই প্যাটেলের জন্মস্থান করমসাদে সেখান থেকে এই পদযাত্রা যাবে গুজরাটের কেভাড়িয়ায় স্ট্যাচু অফ ইউনিটি পর্যন্ত। হাজার হাজার মানুষ এই পদযাত্রায় শামিল হবেন বলে আশাবাদী যোগী সরকার।

আরও পড়ুন- রাজ্যসভা নির্বাচনের জন্য ৩ প্রার্থীর নাম ঘোষণা বিজেপি-র

এই পদযাত্রার অন্যতম আকর্ষণ হল উত্তরপ্রদেশের প্রতিটি লোকসভা কেন্দ্রে তিন দিনের জন্য ৮ থেকে ১০ কিলোমিটার করে পদযাত্রা করা হবে। সমস্ত বিধানসভা গুলিকে ছুঁয়ে যাবে এই পদযাত্রা। সেইসঙ্গে বল্লভভাই প্যাটেলের জীবনের উপর প্রবন্ধ, বিতর্ক প্রতিযোগিতা, সেমিনার, পথনাটক ও সভা আয়োজন করা হবে। এই কর্মসূচির মাধ্যমে যুব সমাজকে মাদকমুক্ত করার বার্তা সহ দেশবাসীকে স্বদেশী পণ্য ব্যবহারের জন্য প্রচার চালানো হবে।

দেখুন আরও খবর-